Legal Document

Category: 242

Text:
11. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 16835/366 της 1/13 Οκτ. 1975  (ΦΕΚ Β΄1158) Περί επιστροφής δασμών και λοιπών φόρων, αναλογούντων επί πρώτων υλών αλλοδαπής προελεύσεως, χρησιμοποιουμένων δια την κατασκευήν ειδών διατιθεμένων εις δικαιούχους εισαγωγείς ομοίων ειδών επί προσωρινή ατελεία προς περαιτέρω μεταποίησιν και εξαγωγήν, και των τηρητέων σχετικώς όρων και διατυπώσεων. Έχοντες υπ’ όψει: α)Τας διατάξεις του Νόμ. 4607/1930, «περί τροποποιήσεως διατάξεων των περί τελωνειακού δασμολογίου νόμου». β)Τας διατάξεις του Νόμ. 2861/54, «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων». γ)Τας διατάξεις του Νόμ. 3215/1955, ως αύται ετροποποιήθησαν δια του Νόμ. 4484/65, «περί προτιμήσεως των προϊόντων της εγχωρίου βιομηχανίας». δ)Τας διατάξεις του άρθρ. 6 του Νόμ. 4171/61 «περί λήψεως γενικών μέτρων δια την υποβοήθησιν και ανάπτυξιν της χώρας». ε)Τας διατάξεις του άρθρου μόνου του Ν.Δ. 697/ 70 «περί επεκτάσεως των περί προσωρινών ατελειών διατάξεων και επί πωλήσεως εν τη ημεδαπή προϊόντων κατασκευαζομένων εκ πρώτων υλών εισαγομένων εκ του εξωτερικού επί προσωρινή ατελεία». ς)Ότι συμφώνως προς τας ως άνω διατάξεις επί περιπτώσεων διαθέσεως προϊόντων της εγχωρίου παραγωγής, εις ετέρας εγχωρίους βιομηχανίας και βιοτεχνίας, δικαιούχους εισαγωγής των αυτών προϊόντων εκ του εξωτερικού επί προσωρινή ατελεία, προς περαιτέρω επεξεργασίαν ή μεταποίησιν και εξαγωγήν των εξ αυτών προϊόντων, η επιστροφή των δασμών και λοιπών φόρων των αναλογούντων επί των χρησιμοποιηθεισών πρώτων υλών αλλοδαπής προελεύσεως δια την παραγωγήν των κατά τα ανωτέρω διατιθεμένων προϊόντων ενεργείται άμα τη εξαγωγή των ετοίμων και ουχί άμα τη διαθέσει των πρώτων υλών, γεγονός όπερ αποβαίνει εις βάρος της συναγωνιστικότητος των προϊόντων τούτων της εγχωρίου παραγωγής, έναντι των ομοίων εκ της αλλοδαπής επί προσωρινή ατελεία εισαγομένων και ζ)Την ανάγκην διασφαλίσεως εις την εγχώριον βιομηχανίαν ίσων όρων ανταγωνισμού δια τα υπ’ αυτής παραγόμενα και διατιθέμενα εγχωρίως προϊόντα προς τα εκ της αλλοδαπής εισαγόμενα όμοια, αποφασίζομεν: Άρθρ.1.-1.Η διάθεσις προϊόντων της εγχωρίου βιομηχανίας, παραχθέντων εκ πρώτων υλών εισαχθεισών εκ της αλλοδαπής επί καταβολή των δασμών και λοιπών φόρων, εις δικαιούχους εισαγωγής εκ της αλλοδαπής επί προσωρινή ατελεία ομοίων προς τα ανωτέρω ειδών, προς περαιτέρω μεταποίησιν και παραγωγήν ετοίμων προϊόντων εξακτέων εις την αλλοδαπήν θεμελιοί δικαίωμα επιστροφής εις τον αρχικόν εισαγωγέα-μεταποιητήν των καταβληθέντων κατά την εισαγωγήν δασμών και λοιπών φόρων επί των πρώτων υλών, εξ ων παρήχθησαν τα διατιθέμενα είδη. 2.Τα ως άνω διατιθέμενα προϊόντα αποτελούντα δια τους προς ους μεταβιβάζονται βιομηχάνους-βιοτέχνας, πρώτας ύλας προς περαιτέρω βιομηχανικήν επεξεργασίαν-μεταποίησιν και παραγωγήν ετοίμων προϊόντων εξακτέων εις την αλλοδαπήν παραδίδονται υπό το καθεστώς της προσωρινής ατελείας, εφ’ όσον έχει εκδοθή κοινή απόφασις, δι’ ης έχει καθιερωθή προσωρινή ατέλεια επί των αυτών πρώτων υλών, εξωτερικού δια την παραγωγήν ιδίου ετοίμου προϊόντος. Άρθρ.2.-1.Δια την επιστροφήν των δασμών και λοιπών φόρων θα υποβάλλωνται, υπό των ενδιαφερομένων εις την αρμοδίαν Τελωνειακήν αρχήν: α)Αίτησις περί επιστροφής, εν η θα περιέχωνται άπαντα τα στοιχεία του μεταβιβάζοντος βιομηχάνου ή βιοτέχνου (είδος επιχειρήσεως, επωνυμία, έδρα, διεύθυνσις κλπ.), λεπτομερής περιγραφή κατ’ είδος ποσόν, βάρος κλπ. των διατεθέντων ειδών, η τιμή αυτών κατά μονάδα μετά μνείας ότι εις αυτήν περιλαμβάνονται οι δασμοί και λοιποί φόροι των χρησιμοποιηθεισών πρώτων υλών. β)Αντίγραφα των οικείων τιμολογίων δυνάμει των οποίων διετέθησαν τα προϊόντά των εις δικαιούχους προσωρινής ατελείας. γ)Αντίγραφα των οικείων διασαφήσεων εισαγωγής των πρώτων υλών, εξ ων παρήχθησαν τα μεταβιβαζόμενα είδη, και δ)αντίγραφον του παραστατικού μεταποιήσεως δυνάμει του οποίου παρελήφθησαν, επί προσωρινή ατελεία υπό των αγοραστών, τα μεταβιβασθέντα είδη. Άρθρ.3.-1.Επί τη προσκομίσει απάντων των εν άρθρ. 2 δικαιολογητικών, η αρμοδία Τελωνειακή αρχή προβαίνει εις την επιστροφήν των δασμών και λοιπών φόρων συμφώνως προς τας εις εκτέλεσιν του Νόμ. 2861/54 (κατωτ. σελ. 456) εκδοθείσας και εκδοθησομένας αποφάσεις. 2.Η αυτή Τελωνειακή αρχή άμα τη επιστροφή των δασμών και φόρων θα γνωρίζη το επιστραφέν τελικώς ποσόν εις την τελωνειακήν αρχήν παραλαβής, επί προσωρινή ατελεία, των μεταβιβασθέντων ειδών, δια την υπ’ αυτής εγγραφήν εις το οικείον παραστατικόν μεταποιήσεως του επιστραφέντος ποσού, όπερ οφείλεται υπό του αγοραστού (δευτέρου μεταποιητού) εν περιπτώσει μη (Μετά την σελ. 490(β) Σελ. 490,01 Τεύχος 576-Σελ. 97 Προσωρινές Ατέλειες 30.Η.α.11 πραγματοποιήσεως της μεταποιήσεως των μεταβιβασθέντων ειδών και μη εξαγωγής των, μεταβεβλημένων εις έτοιμα προϊόντα της αγοραστρίας βιομηχανίας-βιοτεχνίας. Άρθρ.4-1.Δια την, επί προσωρινή ατελεία παραλαβήν των μεταβιβαζομένων ειδών προς περαιτέρω μεταποίησιν και εξαγωγήν θα κατατίθεται εις την αρμοδίαν τελωνειακήν αρχήν του τόπου εγκαταστάσεως της αγοραστρίας βιομηχανίας-βιοτεχνίας σχετική αίτησις εν ή θα περιέχωνται τα στοιχεία αυτής (είδος επιχειρήσεως κλπ.) περιγραφή του μεταβιβαζομένου είδους κατά καθαρόν βάρος κλπ., μετά μνείας των πρώτων υλών εξ ων τούτο κατεσκευάσθη, αι διατάξεις (κοινή απόφασις) βάσει των οποίων νομιμοποιείται δια την παραλαβήν τούτου επί προσωρινή ατελεία ως και η πραγματοποιηθησομένη επεξεργασία και το, παραχθησόμενον έτοιμον προϊόν. Η κατά τα άνω αίτησις θα συνοδεύηται και υπό αντιγράφου του τιμολογίου αγοράς. 2.Η Τελωνειακή αρχή, αφού διαπιστώση, ότι υφίσταται δικαίωμα εισαγωγής υπό του κατά τα άνω αιτούντος βιομηχάνου-βιοτέχνου της αυτής, προς το μεταβιβαζόμενον προϊόν πρώτης ύλης εκ του εξωτερικού, επί προσωρινή ατελεία, προς μεταποίησιν και παραγωγήν ετοίμων ειδών εξαγομένων παρά τούτου (αγοραστού) εις την αλλοδαπήν, θα βεβαιώνη τούτο επί της υποβληθείσης αιτήσεως και κατόπιν καταθέσεως υπό του δικαιούχου (αγοραστού) διασαφήσεως μεταποιήσεως θα προβαίνη εις επαλήθευσιν τούτων και παράδοσίν των επί τη τηρήσει των ειδικώτερον καθοριζομένων υπό των οικείων αποφάσεων προσωρινής ατελείας λοιπών όρων και διατυπώσεων, (λήψις εγγυήσεων, δειγμάτων προς διαπίστωσιν ταυτότητος κατά την εξαγωγήν κλπ.). 3.Το ύψος της παρεχομένης εγγυήσεως θα υπολογίζεται αρχικώς επί τη βάσει της δασμολογικής επιβαρύνσεως του ετοίμου προϊόντος, επί των οικείων δε παραστατικών μεταποιήσεως δέον απαραιτήτως να γίνεται μνεία ότι τα παραδιδόμενα είδη προέρχονται εκ της εγχωρίου κατά τα ανωτέρω βιομηχανίας και ότι ελήφθη εγγύησις δια τους αναλογούντας δασμούς και λοιπούς φόρους. 4.Η Τελωνειακή Αρχή εκκαθαρίσεως άμα τη επιστροφή των δασμών και φόρων των αναλογούντων επί των πρώτων και βοηθητικών υλών των χρησιμοποιηθεισών δια την παραγωγήν των κατά τα ανωτέρω διατεθέντων ετοίμων προϊόντων θα γνωστοποιή εις την Τελωνειακήν Αρχήν παραδόσεως το ακριβές ποσόν τούτων, η τελευταία δε αύτη δια συμπληρωματικής πράξεώς της επί της οικείας διασαφήσεως μεταποιήσεως θα τροποποιή την αρχικήν χρέωσιν και θα περιορίζη κατά το εν λόγω ποσόν την παρασχεθείσαν εγγύησιν. Σελ. 490,02 Τεύχος 576-Σελ. 98 Άρθρ.5.-Η πίστωσις των, υπό των αγοραστών, κατατεθειμένων διασαφήσεων μεταποιήσεως, θα πραγματοποιήται κατόπιν εξαγωγής των ετοίμων προϊόντων και βάσει των υπό των οικείων αποφάσεων καθοριζομένων συντελεστών αποδόσεως των μεταβιβαζομένων ειδών εις έτοιμα προϊόντα. Άρθρ.6.-Εφ’ όσον τα μεταβιβαζόμενα είδη δεν εξαχθούν υπό των υποχρέων, εντός των νομίμων προθεσμιών, εις την αλλοδαπήν, θα εισπράττωνται υπό της αρμοδίας Τελωνειακής αρχής παραδόσεώς των, οι επί των οικείων μεταποιήσεων αναγραφόμενοι (επιστραφέντες) δασμοί και λοιποί φόροι των πρώτων υλών κατασκευής των, εντόκως προς 8% από της ημερομηνίας παραδόσεώς των. Άρθρ.7.-1.Αι διατάξεις του Ν.Δ. 697/70 (τόμ. 27Α σελ. 316, 22) περί απαλλαγής εκ του φόρου κύκλου εργασιών και του φόρου πολυτελείας των ακαθαρίστων εσόδων των προερχομένων εκ πωλήσεως υπό εγχωρίων βιομηχανιών, ειδών κατασκευαζομένων εκ πρώτων υλών εισαγομένων επί προσωρινή ατελεία, επί σκοπώ εξαγωγής των εν συνεχεία υπό των αγοραστών εις την αλλοδαπήν μετά προηγουμένην βιομηχανικήν επεξεργασίαν, εφαρμόζονται και επί των δια της παρούσης προβλεπομένων μεταβιβάσεων. 2.Την διαπίστωσιν της νομιμότητος της απαλλαγής υπό της φορολογούσης αρχής εκ του φόρου κύκλου εργασιών ή φόρου πολυτελείας του πωλητού βιομηχάνου, θα υποβάλλεται αυτή αντίγραφον της διασαφήσεως μεταποιήσεως εκδιδόμενον υπό της τελωνειακής αρχής παραδόσεως επί προσωρινή ατελεία των μεταβιβαζομένων ειδών. 3.Εν η περιπτώσει τα μεταβιβαζόμενα είδη δεν εξαχθούν εις την αλλοδαπήν υπό των υποχρέων, η αυτή ως άνω τελωνειακή αρχή θα ενημερώση σχετικώς της οικονομικήν Εφορίαν Φορολογίας τούτων, γνωρίζουσα άμα αυτή το είδος των εν τη ημεδαπή αγορασθέντων και μη επανεξαχθέντων (μετ’ επεξεργασίαν) προϊόντων, ως και την ποσότητα και αξίαν τούτων, δια την υπό της φορολογούσης αρχής βεβαίωσιν εις βάρος του αγοραστού του φόρου κύκλου εργασιών ή φόρου πολυτελείας κατά περίπτωσιν, μετά της υπό των διατάξεων του Ν.Δ. 697/70 προβλεπομένης προσαυξήσεως εκ 50% επί του κυρίου φόρου. Αρθρ.8.-Δια της παρούσης δεν θίγονται αι ισχύουσαι διατάξεις αι αφορώσαι εις την φορολογίαν Κώδικος τελών χαρτοσήμου και αι τοιαύται του Ν.Δ. 226/69 (τόμ. 28 σελ. 104, 19) περί επιστροφής της μέσης εκ τελών χαρτοσήμου επιβαρύνσεως. Άρθρ.9.-Η παρούσα δημοσιευθήτω δια της Εφημερίδος της Κυβερνήσεως. 30.Η.α.11 Προσωρινές Ατέλειες